Այս իմաստով վարչապետ Նիկոլ Փաշինյանի Վրաստան այցելությունը բավական խորհրդանշական է: Հայաստանի համար Վրաստանն ունի առանձնահատուկ կարեւորություն, բայց Հայաստանն էլ Վրաստանի անկախության եւ ինքնիշխանության համար բացառիկ նշանակություն ունի: Հայ-վրացական բարիդրացիությունը մեծամասամբ քաղաքակրթական է, կարելի է ասել՝ պատմականորեն ձեւավորված իրողություն, որը երկու ժողովուրդների եւ պետությունների առջեւ բացում է համագործակցության լուրջ հեռանկար: